Tul il-ġimgħa li ġejja, it-temp mistenni jkun fil-biċċa kbira xemxi, iżda għada s-Sibt hemm possibbiltà minima li jkun hemm ir-ragħad, u anke ħalba xita nhar l-Erbgħa li ġej. Dan tħabbar mill-Uffiċċju Meteoroloġiku fi stqarrija dwar it-temp f'April u t-temp mistenni l-ġimgħa d-dieħla. Fil-jiem li ġejjin mistennijin jiddominaw riħ mill-Punent u n-Nofsinhar. Sas-Sibt huwa previst li r-riħ iżid biex isir pjuttost qawwi mill-Majjistral. It-temperatura tal-arja medja mistennija tvarja bejn minimu ta' 17°C u massimu ta' 25°C, u l-indiċi UV mistenni jilħaq il-livell ta' 10 nhar il-Ħadd. April iżjed niexef mis-soltu B'hekk it-temp tal-ġimgħa d-dieħla jidher li se jkun tkomplija mat-temp t'April, li kien xahar aktar niexef mis-soltu, bħalma kienu l-kumplament tax-xhur din is-sena. F'April tkejlu 2.2 mm xita b'differenza mill-20.8 mm mistennija. 1.2 mm milli għamlu f'April kienu fil-5 t'April li kienet waħda mill-erba' ġranet tul ix-xahar li fiha ma kienx hemm xemx. It-temperatura f'April varjat minn 9°C fl-10 t'April għal 25.9°C fit-28 t'April. It-temperatura medja, dik ta' 16.1°C, hija normali għal dan iż-żmien tas-sena. Il-baħar, iżda, kien iżjed sħun milli mistenni, b'temperatura medja ta' 16.6°C minflok is-16.1°C tas-soltu. L-Ajruport Internazzjonali ta' Malta qal li s-16 t'April kien immarkat min-nuqqas ta' xemx u rjiħat qawwijin. Fit-3, fit-22, fit-23 u fis-27 t'April it-temp kien imdaħħan u umduż minħabba trab sospiż fl-arja. Fi Frar Lestu l-ġkieket; It-temperaturi kesħin jippersistu Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_609ed3626f084_rand.td-a-rec-img{text-align:left}.td_uid_3_609ed3626f084_rand.td-a-rec-img img{margin:0 auto 0 0}